Üllés Nagyközségi Önkormányzata Képviselő-testületének

15/2021. (XI. 18.) önkormányzati rendelete

**A gyermekvédelem helyi rendszeréről**

Üllés Nagyközségi Képviselő-testülete Magyarország Alaptörvénye 32. cikkének (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) 8. pontjában meghatározott feladatkörében eljárva, a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében, 29. § (1)-(2) bekezdésében, 104. § (1) bekezdés b) pontjában, a 131. § (1) bekezdésében és 148. § (5), a 151. § (2f) bekezdésében kapott felhatalmazás alapján a következőket rendeli el:

**1. Általános rendelkezések**

**1. §**

E rendelet célja, hogy a Gyvt. által megállapított, a gyermekek védelmét szolgáló ellátási formák alkalmazásához a helyi sajátosságokat figyelembe véve a feltételrendszert és eljárásokat szabályozza.

**2. A rendelet hatálya**

**2. §**

(1) E rendelet személyi hatálya kiterjed Üllés Nagyközségi Önkormányzat illetékességi területén a Gyvt. 4. §-ában foglalt valamennyi jogalanyra.

(2) A rendelet hatálya a 6. § vonatkozásában kiterjed azon személyekre, akik Üllés közigazgatási területén bejelentett lakóhellyel rendelkeznek, illetőleg szabad kapacitás esetén Csongrád-Csanád és Bács-Kiskun megye területére.

**3. Értelmező rendelkezések**

**3. §**

E rendelet alkalmazásában az egyes ellátási formáknál használt fogalmakat a Gyvt. 5.§-ában foglalt rendelkezések szerint kell értelmezni.

**4. A gyermekek védelmének rendszere**

**4. §**

(1) Üllés Nagyközség Önkormányzata (a továbbiakban: önkormányzat) a gyermekek védelmét természetbeni támogatással és személyes gondoskodást nyújtó gyermekjóléti alapellátásokkal biztosítja.

(2) Természetbeni ellátás: gyermekétkeztetés.

(3) A személyes gondoskodás keretébe tartozó gyermekjóléti alapellátások:

*a)* Gyermekjóléti szolgáltatás: Az Önkormányzat a család és gyermekjóléti szolgálat feladatait társulás útján a Homokháti Kistérség Többcélú Társulása Integrált Szociális és Gyermekjóléti Központ által biztosítja.

*aa)* A gyermekjóléti szolgáltatás térítésmentes. A szolgáltatást a szülő, más törvényes képviselő kérelmére, illetve a Gyvt. 17. § (1) bekezdésében felsoroltak, valamint a jegyző, a gyámhivatal vagy bármely állampolgár – gyermek veszélyeztetettségére utaló - jelzése alapján végzi. A kérelmet előterjeszteni, illetve jelzést megtenni közvetlenül a Szolgálat vezetőjénél lehet.

*ab)* Az ellátás biztosítását a Szolgálat vezetőjének intézkedése alapozza meg.

*ac)* A gyermekjóléti szolgáltatás részletes feladatait a Gyvt. 39-40 §-ai határozzák meg.

*b)* Gyermekek napközbeni ellátása keretében

*ba)* bölcsődei ellátás, gondozás

*bb)* bölcsődei gondozásra és a bölcsődei csoport üres férőhelyein külön szolgáltatásként időszakos gyermekfelügyelet.

(4) Az Önkormányzat a személyes gondoskodást nyújtó gyermekjóléti alapellátás keretében a gyermekek napközbeni ellátását a Csigabiga Óvoda és Bölcsőde (6794 Üllés Dorozsmai út 10.) működtetésével biztosítja.

(5) Az Önkormányzat a Szegedi Tankerületi Központ által fenntartott és működtetett Üllés, Forráskút, Csólyospálos Községi Általános Iskola és Alapfokú Művészeti Iskola Fontos Sándor Tagintézménye (6794 Üllés Dorozsmai út 53.) tanulói részére gyermekjóléti szolgáltatást és gyermekétkeztetést biztosít.

**5. Gyermekétkeztetés**

**5. §**

(1) Az Önkormányzat a Gyvt. 21/A (1) bekezdése szerinti gyermekétkeztetési feladatokat az önkormányzat fenntartásában lévő Üllési Önkormányzati Konyha intézménye által biztosítja.

(2) Ha a szülő, törvényes képviselő eltérően nem rendelkezik, az Önkormányzat az intézményi gyermekétkeztetés keretében a bölcsődei ellátásban részesülő gyermekek részére az ellátási napokon a reggeli főétkezést, a déli meleg főétkezést, valamint tízórai és uzsonna formájában két kisétkezést, az óvodás gyermekek számára az óvodai nevelési, valamint nevelés nélküli munkanapokon, a tanulók számára az iskolai tanítási napokon a déli meleg főétkezést, valamint tízórai és uzsonna formájában két kisétkezést biztosít.

(3) Az Önkormányzat az óvodai gyermekétkeztetést az Óvoda épületében, a bölcsődei, gyermekétkeztetést a Bölcsőde épületében, az általános iskolai gyermekétkeztetést az Üllési Önkormányzati Konyha épületében biztosítja.

(4) A gyermekétkeztetés igénybevételéért térítési díjat kell fizetni, az ingyenes és kedvezményes intézményi gyermekétkeztetés igénybevételére a Gyvt. 21/B § szabályai és a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendeletben foglaltak az irányadók, egyéb kedvezményt az Önkormányzat nem biztosít, méltányosságot nem gyakorol. A gyermekétkeztetés intézményi térítési díját és az időszakos gyermekfelügyelet díját e rendelet 1. melléklete tartalmazza.

(5) A gyermekétkeztetés személyi térítési díját az igénybevétel napjától havonként tárgyhónap 1. napjától a 10. napjáig az Üllési Önkormányzati Konyha pénztárába kell befizetni. Időszakos gyermekfelügyelet esetében az igénybevétel napján, a felügyelet végeztével, illetve a következő hivatali pénztári napon kell megfizetni.

(6) Az Önkormányzat a Gyvt. 21/C § (1) bekezdése a) pontjában meghatározott gyermek részére – szünidei gyermekétkeztetés keretében az Üllési Önkormányzati Konyha által a szülő, törvényes képviselő kérelmére a déli meleg főétkezést biztosítja.

(7) A gyermek étkezési térítési díj-hátralékkal összefüggésben foganatosított eljárásokban a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011.(XII.29.) Kormányrendelet (továbbiakban: Gytr.) 16. §-ban foglalt eljárásrend szerint kerül sor.

(8) A Gytr. 16. § (3) bekezdés szerinti rendelkezés foganatosítását követően Üllés Nagyközségi Önkormányzat Jegyzője fizetési felszólítást küld a kötelezett részére 15 napos fizetési határidő kitűzésével.

(9) A (8) bekezdés szerinti eljárást követően, annak eredménytelensége esetén az ellátást meg kell szüntetni és a fizetési meghagyásos eljárásról szóló 2009. évi L. törvényben meghatározottak szerint kell eljárni.

(10) A (7)–(9) bekezdésben foglalt intézkedésekről az intézkedéssel egyidejűleg a Homokháti Szociális Központ Családsegítő- és Gyermekjóléti Központját tájékoztatják.

**6. Bölcsődei ellátás**

**6. §**

(1) A bölcsődei ellátás igénybevétele önkéntes, a gyermek törvényes képviselője (a továbbiakban: kérelmező) a 2. melléklet szerinti, bölcsődei előjegyzés írásbeli kérelmére történik. A kérelemnek tartalmaznia kell a gyermek személyi adatait, lakcímét, a szülő, vagy más törvényes képviselő nevét és lakcímét.

(2) A kérelemhez csatolni kell:

*a)* a házi gyermekorvos által kiállított orvosi igazolást arról, hogy a gyermek egészségi állapota alapján bölcsődében gondozható,

*b)* a Gyvt 42/A §-ban meghatározott valamely körülmény fennállásáról való nyilatkozatot, igazolást.

(3) A bölcsődei felvételről az intézményvezető a bölcsőde vezetőjének javaslata alapján dönt. Az ellátást igénybe vevő törvényes képviselőjével a megállapodást a bölcsőde vezetője köti meg.

(4) Az önkéntesen igénybe vett gyermekjóléti alapellátás megszűnésére a Gyvt-ben foglaltakat kell alkalmazni. A Gyvt. 42. § (4) bekezdésében foglaltakon túl a bölcsődei gondozás megszűnik a szülő vagy a törvényes képviselő írásbeli kérelmére, a határozott idejű elhelyezés esetén a meghatározott időtartam elteltével, vagy a bölcsőde házirendjének súlyos és ismételt megszegése esetén.

(5) Meg kell szüntetni annak a gyermeknek a bölcsődei ellátását,

*a)* aki a bölcsőde orvosának szakvéleménye szerint egészségi állapota miatt bölcsődében nem gondozható, illetőleg

*b)* megállapított magatartászavara veszélyezteti a többi gyermek testi, szellemi fejlődését.

(6) A bölcsődei ellátás megszüntetéséről az intézményvezető dönt.

(7) Ha a szülő, vagy más törvényes képviselő az intézményvezető döntését vitatja, az arról szóló értesítés kézhezvételétől számított 8 napon belül a Bölcsőde fenntartójához fordulhat. Ez az irányadó abban az esetben is, ha az intézményvezető az ellátás igénybevételéről nem intézkedik. Ilyen esetben a fenntartó határozattal dönt.

(8) A bölcsőde nyitva tartása: hétfőtől péntekig munkanapokon 6.30 órától 17.30 óráig.

(9) A bölcsőde nyári nyitvatartási rendjét az intézményvezető javaslata alapján a fenntartó minden évben külön határozatban állapítja meg.

(10) A bölcsőde a családokat az alapellátáson túl – külön szolgáltatásként, térítési díj ellenében időszakos gyermekfelügyelet működtetésével segíti.

(11) Időszakos gyermekfelügyelet esetén a kérelmet szóban kell előterjeszteni az intézményvezetőjénél, aki külön eljárás és megállapodás megkötése nélkül elbírálja a kérelmet.

**7. Záró rendelkezések**

**7. §[[1]](#footnote-1)**

**8. §**

Ez a rendelet 2021. november 19-én lép hatályba.

Ü l l é s, 2021. november 17.

Nagy Attila Gyula s.k. Dr. Borbás Zsuzsanna s.k.

polgármester jegyző

A rendelet egységes szerkezetbe foglalva:

2022. november 21.

Dr. Borbás Zsuzsanna

jegyző

*1. melléklet*

 *a 15/2021.(XI.18.)önkormányzati rendelethez*

1.

|  |  |  |
| --- | --- | --- |
| **Bölcsőde**[[2]](#footnote-2) | Reggeli | 170,- Ft |
| Tízórai[[3]](#footnote-3) | 70,- Ft |
| Ebéd[[4]](#footnote-4) | 320,- Ft |
| Uzsonna[[5]](#footnote-5) | 100,- Ft |
| **Napi költség**[[6]](#footnote-6) | 660**,- Ft** |
| **Óvoda**[[7]](#footnote-7) | Tízórai | 140,-Ft |
| Ebéd[[8]](#footnote-8) | 360,- Ft |
| Uzsonna[[9]](#footnote-9) | 100,- Ft |
| **Napi költség**[[10]](#footnote-10) | 600**,- Ft** |
| **Iskolai napközi**[[11]](#footnote-11) | Tízórai | 150,- Ft |
| Ebéd[[12]](#footnote-12) | 450,- Ft |
| Uzsonna[[13]](#footnote-13) | 120,- Ft |
| **Napi költség**[[14]](#footnote-14) | 720**,- Ft** |

A fenti díjak az ÁFA-t nem tartalmazzák.

2. A bölcsődei gondozásért fizetendő

a) számított intézményi térítési díj: 600,- Ft/nap

b) megállapított gondozási díj összege: 0,- Ft/hó.

3. Az időszakos gyermekfelügyeletért fizetendő térítési díj: 200,- Ft/óra, valamint a gyermek által igénybe vett étkezések e rendeletben megállapított bölcsődei étkezési térítési díja.

1. *Melléklet*

 *a 15/2021.(XI.18.)önkormányzati rendelethez*

Bölcsődei előjegyzés

Csigabiga Óvoda és Bölcsőde

6794 Üllés, Dorozsmai út. 10.

Tel:06-30/328-78-54

bolcsode@ulles.hu

Gyermek neve:

Szül. hely, idő:.

Lakcím: .

Tart.hely:

Taj szám:

Betegség, allergia:

Apja neve:

Lakcím:

Tart. hely:

Munkahely:

Tel.szám:

E-mail cím:

Anyja neve:

Anyja szül. neve:

Lakcím: .

Tart. hely: .

Munkahely:

Tel.szám:

E-mail cím:

Részesül-e rendszeres gyermekvédelmi kedvezményben?

Eltartott gyermekek száma:

Név, szül. idő:

Felvétel kérésének indoka:

Igazolásra szánt dokumentumok:

Háziorvos neve:

A bölcsődei ellátás várható kezdete:

A felvételről tájékoztatást kapnak 30 napon belül.

Büntetőjogi felelősségem tudatában kijelentem, hogy a fenti adatok a valóságnak megfelelnek.

Szülő

bölcsőde vezető

Üllés,

1. A 7. § a 2010. évi CXXX. törvény 12. § (2) bekezdése alapján hatályát vesztette. [↑](#footnote-ref-1)
2. Az 1. mellékletben foglalt táblázat „Bölcsőde” sora az Üllés Nagyközségi Önkormányzata Képviselő-testületének 22/2022. (XI. 19.) önkormányzati rendelete 1. §-ával megállapított szöveg. [↑](#footnote-ref-2)
3. Az 1. mellékletben foglalt táblázat 2. sora az Üllés Nagyközségi Önkormányzata Képviselő-testületének 22/2022. (XI. 19.) önkormányzati rendelete 1. §-ával megállapított szöveg. [↑](#footnote-ref-3)
4. Az 1. mellékletben foglalt táblázat 3. sora az Üllés Nagyközségi Önkormányzata Képviselő-testületének 22/2022. (XI. 19.) önkormányzati rendelete 1. §-ával megállapított szöveg. [↑](#footnote-ref-4)
5. Az 1. mellékletben foglalt táblázat 4. sora az Üllés Nagyközségi Önkormányzata Képviselő-testületének 22/2022. (XI. 19.) önkormányzati rendelete 1. §-ával megállapított szöveg. [↑](#footnote-ref-5)
6. Az 1. mellékletben foglalt táblázat 5. sora az Üllés Nagyközségi Önkormányzata Képviselő-testületének 22/2022. (XI. 19.) önkormányzati rendelete 1. §-ával megállapított szöveg. [↑](#footnote-ref-6)
7. Az 1. mellékletben foglalt táblázat „Óvoda” sora az Üllés Nagyközségi Önkormányzata Képviselő-testületének 22/2022. (XI. 19.) önkormányzati rendelete 1. §-ával megállapított szöveg. [↑](#footnote-ref-7)
8. Az 1. mellékletben foglalt táblázat 7. sora az Üllés Nagyközségi Önkormányzata Képviselő-testületének 22/2022. (XI. 19.) önkormányzati rendelete 1. §-ával megállapított szöveg. [↑](#footnote-ref-8)
9. Az 1. mellékletben foglalt táblázat 8. sora az Üllés Nagyközségi Önkormányzata Képviselő-testületének 22/2022. (XI. 19.) önkormányzati rendelete 1. §-ával megállapított szöveg. [↑](#footnote-ref-9)
10. Az 1. mellékletben foglalt táblázat 9. sora az Üllés Nagyközségi Önkormányzata Képviselő-testületének 22/2022. (XI. 19.) önkormányzati rendelete 1. §-ával megállapított szöveg. [↑](#footnote-ref-10)
11. Az 1. mellékletben foglalt táblázat „Iskolai napközi” sora az Üllés Nagyközségi Önkormányzata Képviselő-testületének 22/2022. (XI. 19.) önkormányzati rendelete 1. §-ával megállapított szöveg. [↑](#footnote-ref-11)
12. Az 1. mellékletben foglalt táblázat 11. sora az Üllés Nagyközségi Önkormányzata Képviselő-testületének 22/2022. (XI. 19.) önkormányzati rendelete 1. §-ával megállapított szöveg. [↑](#footnote-ref-12)
13. Az 1. mellékletben foglalt táblázat 12. sora az Üllés Nagyközségi Önkormányzata Képviselő-testületének 22/2022. (XI. 19.) önkormányzati rendelete 1. §-ával megállapított szöveg. [↑](#footnote-ref-13)
14. Az 1. mellékletben foglalt táblázat 13. sora az Üllés Nagyközségi Önkormányzata Képviselő-testületének 22/2022. (XI. 19.) önkormányzati rendelete 1. §-ával megállapított szöveg. [↑](#footnote-ref-14)